ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
16 ก.พ. 2559

สรุปภาวะตลาดภาคเช้า :SET ฟื้นตัวขึ้นต่อ – SET เปิดในแดนบวกวันนี้ และแกว่งตัวในกรอบแคบ โดยรวมดัชนีตลาดหุ้นในภูมิภาคได้รับปัจจัยบวกจากตลาดหุ้นฝั่งตะวันตกเมื่อคืนนี้ โดยรวมยังไม่มีปัจจัยอะไรเข้ากำหนดทิศทางการเคลื่อนไหวของราคาหุ้นมากนัก ดัชนี SET index ช่วงเช้าปิดที่ระดับ 1297.03 จุด +8.63 จุด หรือ +0.7% ด้วยมูลค่าซื้อขายที่ระดับ 1.8 หมื่นลบ. หุ้นกลุ่มหลักที่ปรับตัวขึ้นได้แก่ ขนส่ง +2.2%, ปิโตรเคมี +2.0% และพลังงาน +1.9% ในขณะที่ท่องเที่ยว -1.6% ปรับตัวลงกดดันตลาด ด้านค่าเงินบาททรงตัวอยู่ในกรอบ 35.60-35.70 บาท เปลี่ยนแปลงไม่มากนัก
กลยุทธ์ที่แนะนำ : ช่วงบ่าย: คาดช่วงบ่ายแกว่งในกรอบแคบ ต่อจากช่วงเช้าที่ฟื้นตัวขึ้นได้ตามดัชนีตลาดหุ้นต่างประเทศ โดยรวมยังไม่มีปัจจัยใดๆเข้ามากำหนดทิศทางการเคลื่อนไหวของตลาดมากนัก แนะจับตาการประชุมของกลุ่มผู้ผลิตน้ำมันหลักวันนี้ ผลการประชุมดังกล่าวจะสามารถกำหนดทิศทางราคาน้ำมัน และดัชนีตลาดหุ้นทั่วโลกได้ คาดหาก SET สามารถปรับตัวขึ้นยืนเหนือแนวต้าน 1300 จุดได้ แนวโน้มการลงทุนโดยรวมจะดูดีขึ้น ให้แนวรับที่ระดับ 1290 และ 1285 จุด กลยุทธ์ เก็งกำไรจากการแกว่งตัวของดัชนี หุ้นแนะนำทางเทคนิคบ่ายนี้ได้แก่ BIG (รับ 1.93 ต้าน 2.08 cut 1.85) และ GL (รับ 21.8 ต้าน 23.0 cut 21.3)
 